Aragonés d'a Tierra de Biescas

L**'aragonés d'a Tierra de Biescas** ye a parla comarcal aragonesa que se charra en a redolada de Biescas y en o Sobremont. Muga a l'este con l'aragonés de Sobrepuerto, muito pareixito.

## Fonetica
*Predominan os diftongos normals en aragonés -ie-, -ue-, pero b'ha eixemplos de diftongos en –ia-, -ua-: *[[uembra|uambra]]*, l'adverbio de localización temporal absoluta *hua* (pero se diz muito mas *huei*), *[[babieca|babiaca]]*, *[[A Isuala]]*, *[[cuella (aparello)|cuacha]]* (en Sobremont y Gavín).
*Bi ha referencias a palabras que conservan (u conservaban) as xordas intervocalicas pero que huei ya no s'emplegan. Os casos de conservación son casos comuns en l'aragonés de zonas mugants: *[[mielca]]*, *[[melico]]*, *[[catirón]]*, *[[mallata]]*, *[[forato]]*, *[[locucions adverbials en l'aragonés|a retepelo]]*, *[[xordica]]*, *[[caxico]]*, *[[colorito]]*, *foricar*, estando casos menos estendillatos en aragonés *[[capeza]]*, *[[capitero]]*, *eclofito*, *[[cazata]]*, *cazataire*, *[[prenatal]]*, *cantarita*.
*Bi ha palabras sueltas que tienen una -ch- que provién d'a -LL- cheminata latina: *cuacha* (en Sobremont y Gavín).
*Bi ha poquez casos de sonorización dezaga liquida: *[[eslambio]]*, *[[fraxengo]]*/*frahengo*, *[[verganto|vergando]]*, *rangüello*, *[[xordica]]*.
*Se mantiene o fonema –x-, pero en as zagueras anyadas ha empecipiato a estar substituyiu por –ch- (cheada) y –j- castellana (que se representa ortograficament -h- en aragonés): *chordiga*/*xordiga*, *[[buxo|bucho]]*/*[[buxo]]*, *[[caixico|caxico]]*/*cahico*.
*A -ll- < -LY-, -C'L-, empecipia a estar substituyida por a -j- castellana: *treballar*/*trebahar'

== Morfolochía ==
*A chent choven emplega l'[[articlo definito en aragonés|articlo]] cheneral aragonés *o*, *os*, *a*, *as*, sin dembargo entre chent viella encara puede sentir-se a variedat postvocalica *ro*, *ros*, *ra*, *ras* (pareixe que yera prou vivo dica fa un par de cheneracions) como en [[aragonés tensino|tensino]], [[aragonés bergotés|bergotés]] y [[aragonés d'a valle de Vio]].
*Os [[participio en aragonés|participio]]s que s'usan son en *–au*, *-iu*, pero fa dos cheneracions encara s'emplegaban participios en *–ato*, *-ito*.
*O verbo *veyer* presenta un [[Pasato perfecto fuerte en aragonés|pasato fuerte]].
*A parte d'o [[condicional en aragonés|condicional]] mas común en aragonés, (*-ría*), s'ha trobato casos d'atro en dos construccions en *–reba* (*podreban estar mas en Orós Alto y habreba de venir mas chent en Biescas*), pareixe que ye analochico con l'[[Pasato imperfecto d'indicativo en aragonés|imperfecto]] en *-eba*, *-iba*.
*A [[particlas pronomino-adverbials en l'aragonés|particla pronomino-adverbial]] *bi* (u a variant *be*), *i* s'alza nomás que en a conchugación impersonal d'o verbo *haber*, y de tanto en tanto con atros emplegos: *no se si b'está*, *ne b'ha prou de chent*

== Lexico ==
Lexico no citato y propio de Biescas y redolata ye: *casalivo*, *gotifarriar*, *narronal*, *cantarita*, *cantaluria*, *revivir* (sobrevivir), *follar* (*fer fuella, salir fuellas*), *chichiberria*, *regota*, *mosal*/*musal*, *ruchar*, *cobaquí*, *coballá.*

== Bibliografía ==
* [[Francho Rodés Orquín|RODÉS ORQUIN, Francho E.]]: (1997): *L'aragonés de Tierra de Biescas*, [[Revista Rolde|Rolde]], nº 81 (Zaragoza, [[Rolde de Estudios Aragoneses]], chuliol-septiembre 1997), pp 331–366
* [[Ana Cristina Blasco Arguedas|BLASCO ARGUEDAS, Ana Cristina]] (2002): *Tradición oral en Tierra de Biescas*, Comarca Alto Gállego / Ayuntamiento de Biescas, Huesca.
* [[Chesús Vázquez Obrador|VÁZQUEZ OBRADOR, Jesús]] (1999): *El aragonés de Biescas y Gavín: breve caracterización*, *revista fundamento'', 11, 153-184.